open-index/open-wikipedia-markdown huggingface dataset:
वामपंथी राजनीति

**वामपंथी राजनीति** () भा **वामपंथ** () अइसन राजनीतिक बिचारधारा सभ के राजनीति ह जे सामाजिक समानता आ समतावाद के समर्थन करे लीं आ हासिल करे के कोसिस करे लीं, अक्सरहा सामाजिक पदानुक्रम (हैरार्की) के बिरोध में। वामपंथी राजनीति में आमतौर पर समाज के ओह लोगन सभ के चिंता होला जिन्हन लोगन के एकर अनुयायी लोग दुसरा के सापेक्ष वंचित माने ला आ साथे-साथ इहो बिस्वास होला कि अनुचित असमानता बाड़ी सऽ जिनहना के कम करे भा खतम करे के जरूरत बा।

फ्रांसीसी क्रांति के दौरान फ्रांसीसी इस्टेट्स जनरल में बइठे के ब्यवस्था के आधार प एह आधुनिक बाएँ-दहिने के राजनीतिक स्पेक्ट्रम के शब्दावली गढ़ल गइल हवे। आमतौर पर बाईं ओर बइठल लोग आसियाँ रेजिम आ बूर्बों राजतंत्र के बिरोध करे वाला आ क्रांति, लोकतांत्रिक गणतंत्र के निर्माण आ समाज के धर्मनिरपेक्षीकरण के समर्थन करे वाला लोग रहल जबकि दाहिना ओर के लोग आसियाँ रेजिम के परंपरागत संस्था सभ के समर्थन करे वाला रहल। वामपंथी शब्द के इस्तेमाल 1815 में फ्रांसीसी राजतंत्र के बहाली के बाद अउरी बढ़-चढ़ भइल जब एकरा के निर्दलीय लोग (इंडिपेंडेंट्स) पर लागू कइल गइल। *विंग* शब्द के पहिली बेर 19वीं सदी के अंत में लेफ्ट आ राइट में जोड़ल गइल, आमतौर पर अपमानजनक इरादा से आ **वामपंथी** (लेफ्टिस्ट) शब्द के इस्तेमाल ओह लोग पर कइल गइल जे लोग अपना धार्मिक भा राजनीतिक बिचार में गैर-रूढ़िवादी रहल।

## इहो देखल जाय
* चरम-वामपंथी राजनीति
* मार्क्सवाद
* दक्षिणपंथी राजनीति

## संदर्भ


श्रेणी:राजनीतिक स्पेक्ट्रम
श्रेणी:राजनीतिक शब्दावली
मानव पाचन तंत्र

**मानव पाचन तंत्र** गैस्ट्रोइंस्टेंटाइनल ट्रैक्ट (जठरांत्र संबंधी मार्ग) के साथे-साथ पाचन के सहायक अंग (जीभ, लार ग्रंथि, पैंक्रियाज, लिवर, आ पित्ताशय) भी होलें। पाचन के प्रासेस, मने की खाना पचे, में भोजन के छोट-छोट घटक में बिभाजन होला, जबले कि ई शरीर में सोखा के आत्मसात ना हो जालें। पाचन प्रक्रिया के तीन गो चरण होला: सेफेलिक फेज, गैस्ट्रिक फेज आ आंत के फेज।
फ्रेडरिक एंगेल्स

**फ्रेडरिक एंगेल्स** (; फ़्रेड्ऋष ऎंगॆल्स) जर्मन दार्शनिक, राजनीतिक अर्थब्यवस्था के आलोचक, इतिहासकार, राजनीतिक सिद्धांतकार आ क्रांतिकारी समाजवादी रहलन। उ एगो व्यापारी, पत्रकार आ राजनीतिक कार्यकर्ता रहलन। उनकर परिवार के लगे इंग्लैंड आ प्रशिया में कपड़ा के बड़हन कारखाना रहलें।

श्रेणी:जर्मनी के लोग
श्रेणी:मार्क्सवाद
श्रेणी:जर्मन दार्शनिक
चरम-वामपंथी राजनीति

**चरम-वामपंथी राजनीति** (), जेकरा के **क्रांतिकारी वामपंथ** (radical left) भा **अति-वामपंथ** (extreme left) के नाँव से भी जानल जाला, बाएँ-दहिने के राजनीतिक स्पेक्ट्रम पर, मानक राजनीतिक वामपंथ से बेसी वामपंथी बिचारधारा के राजनीति हवे। एह शब्द के कौनों एकही, सुसंगत परिभाषा ना बाटे; कुछ बिद्वान लोग एकरा के सामाजिक लोकतंत्र के वामपंथ के प्रतिनिधित्व करे वाला माने ला जबकि कुछ लोग एकरा के साम्यवादी (कम्युनिस्ट) दल सभ के वामपंथ तक सीमित रखे ला। कुछ खास दसा में – खासतौर पर *न्यूज मीडिया* में – अति-वामपंथ के कुछ रूप में निरंकुशता, अराजकतावाद, साम्यवाद आ मार्क्सवाद से जोड़ल गइल बा, चाहे फिर क्रांतिकारी समाजवाद आ संबंधित साम्यवादी विचारधारा के वकालत करे वाला समूह के रूप में देखावल गइल बा, या पूंजीवाद-विरोधी आ वैश्वीकरण-बिरोधी बतावल गइल बा। अति-वामपंथी आतंकवाद में चरमपंथी, उग्रवादी भा विद्रोही समूह होलें जे लोकतांत्रिक प्रक्रिया के इस्तेमाल करे के बजाय राजनीतिक हिंसा के माध्यम से अपना आदर्श के साकार करे के कोसिस करे लें।

## इहो देखल जाय
* वामपंथी राजनीति (वामपंथ भा राजनीतिक वामपंथ)
* मार्क्सवाद
* साम्यवाद

## बाहरी कड़ी


श्रेणी:वामपंथी राजनीति
श्रेणी:राजनीतिक बिचारधारा
श्रेणी:राजनीतिक स्पेक्ट्रम
श्रेणी:राजनीतिक शब्दावली
मैथिली-भोजपुरी अकादमी, दिल्ली

**मैथिली-भोजपुरी अकादमी**, दिल्ली सरकार के अधीन एगो खुदशासित संस्था (ऑटोनॉमस ऑर्गेनाइजेशन) बा। एकर अस्थापना 2008 में भइल आ दिल्ली के मुख्यमंत्री एकर पदेन अध्यक्ष (चेयरमैन) होलें। अकादमी के मकसद मैथिली आ भोजपुरी भषवन के साहित्य आ संस्कृति के बढ़ावा दिहल बाटे।

## संदर्भ

## बाहरी कड़ी
* अकादमी द्वारा कइल गइल काम , ऑफिशियल वेबसाइट पर
* 
* 

श्रेणी:भाषा नियामक
श्रेणी:दिल्ली सरकार
श्रेणी:भोजपुरी
श्रेणी:मैथिली भाषा
मार्क्सवाद

[240px|thumb|[कार्ल मार्क्स|मार्क्स आ एंगेल्स, मार्क्सवाद के प्रणेता लोग]]
**मार्क्सवाद** (; मार्क्सिज्म) सामाजिक आर्थिक बिस्लेषण के वामपंथी से चरम वामपंथी तरीका भा बिधि हवे जेह में ऐतिहासिक बिकास के भौतिकवादी व्याख्या के इस्तेमाल कइल जाला, जेकरा के ऐतिहासिक भौतिकवाद के नाँव से जानल जाला, वर्ग संबंध आ सामाजिक संघर्ष के समझे खातिर आ सामाजिक परिवर्तन के देखे खातिर द्वंद्वात्मक परिप्रेक्ष्य के सहारा लिहल जाला। एकर उत्पत्ती 19वीं सदी के जर्मन दार्शनिक कार्ल मार्क्स आ फ्रेडरिक एंगेल्स के रचना से भइल बा। जइसे-जइसे मार्क्सवाद समय के साथ आगे बढ़ल एकर बिबिध शाखा आ बिचारधारा सभ में बिकास भइल बा, कौनों सिंगल, सुनिश्चित मार्क्सवादी थियरी मौजूद नइखे।

चिरसंमत (क्लासिकल) मार्क्सवाद के तत्व सभ पर जोर देवे वाला या संशोधित करे वाला बिचारधारा सभ के अलावा, अउरियो बिबिध मार्क्सवादी अवधारणा सभ के सामाजिक सिद्धांत सभ के बिबिध सरणी में सामिल आ अनुकूलित कइल गइल बा जिनहना से बहुत बिबिध निष्कर्ष निकलल बाने। मार्क्स के राजनीतिक अर्थब्यवस्था के आलोचना के साथ-साथ मार्क्सवाद के परिभाषित बिसेसता सभ के वर्णन अक्सर द्वंद्वात्मक भौतिकवाद आ ऐतिहासिक भौतिकवाद शब्दन सहारे कइल जाला, हालाँकि, ई शब्दवे सभ मार्क्स के मउअत के बाद गढ़ल गइल रहलें आ इनहन के सिद्धांत सभ के कुछ खुद के मार्क्सवादी माने वाला लोगन द्वारा चुनौती दिहल गइल बा।

## इहो देखल जाय
* कार्ल मार्क्स
* वामपंथी राजनीति
* चरम-वामपंथी राजनीति
* साम्यवाद (कम्युनिज्म)

## संदर्भ

## अउरी पढ़े लायक
* 
* 
* 
* 
* 
* 
* 
* 
* 
* 
* 
* 
* 

श्रेणी:राजनीति

श्रेणी:राजनीतिक बिचारधारा
श्रेणी:राजनीतिक सिद्धांत
श्रेणी:राजनीतिक शब्दावली
नुक़्ता

**नुक़्ता** चाहे **नुक्ता** एक किसिम के लिखाई के बिसेस चीन्हा भा *[[डायक्रिटिक]]* हवे जे देवनागरी आ कुछ अउरी इंडिक लिखाई सभ में ओह ध्वनी सब के लिखे खातिर ले आइल गइल जे पहिले से एह लिखाई सिस्टम सभ में ना रहलीं। ई एगो बिंदी होला के मूल अच्छर के नीचे लगावल जाला। ई अरबी लिखाई से प्रेरणा ले के ईजाद कइल गइल हवे काहें से कि अरबी लिखाई उपजल अरबी-फ़ारसी लिखाई में एकही मूल अच्छर रूप के ऊपर-नीचे बिंदी सभ के लगावे से अलगा-अलगा ध्वनी वाला अच्छर बन जालें। उदाहरन खातिर उर्दू के अच्छर ऐन ع के ऊपर नुक्ता लगा देवे से ऊ ग़ैन غ बन जाला।

## देवनागरी में इस्तेमाल
### फ़ारसी-अरबी आगत शब्दन में

नुक़्ता शब्द खुदे एह बिसेस चीन्हा के इस्तेमाल के उदाहरन बाटे, जेह में क़, नीचे बिंदी के साथे लिखल जाला। अउरी उदाहरन क़िला, आग़ा ख़ान वगैरह बाने। बहुधा उच्चारण आ लिखे घरी दुनों में कुछ लोग नुक्ता छोड़ के भी लिखे ला आ ओही किसिम के उच्चारनो करे ला। अइसन चलन के कुछ लोग देहाती बोली के परभाव भी माने ला।

श्रेणी:देवनागरी वर्णमाला
श्रेणी:देवनागरी
श्रेणी:ब्राह्मी डायक्रिटिक
संज्ञा (संस्कृत व्याकरण)

संस्कृत व्याकरण में **संज्ञा** व्याकरण में इस्तेमाल होखे वाला कुछ टेक्निकल भा पारिभाषिक चीजन के नाँव ह। *[[लघुसिद्धांतकौमुदी]]* में अइसन एगो पूरा खंड बाटे जेकरा के संज्ञा प्रकरण कहल जाला, ई सभसे शुरुआती खंड हवे जहाँ बिबिध किसिम के व्याकरणिक परिभाषा सभ के बिबरन दिहल गइल बाटे।

*संज्ञायतेऽनया इति संज्ञा* - के रूप में खुद "संज्ञा" शब्द के नाँवउत्पत्ती बतावल गइल बा - "जेकरा द्वारा संज्ञा (मने की नाँव) के बोध करावल जाय ऊ (शब्द) संज्ञा हा"। पाणिनीय व्याकरण में अइसन सूत्र सभ जे संज्ञा के बिधान करे लें "संज्ञा सूत्र" कहालें। उदाहरन खातिर *वृद्धिरादैच्* एगो संज्ञा सूत्र ह जे बतावे ला कि 'आत्' आ 'ऐच्' के वृद्धि संज्ञा होला। मतलब कि जब वृद्धि कहल जाय तब एकरा से आशय आ, ऐ अउरी औ बूझल जाए के चाहीं।

एही तरीका से इत् संज्ञा, लोप संज्ञा, प्रत्याहार संज्ञा, ह्रस्व, दीर्घ, प्लुत, उदात्त, अनुदात्त, स्वरित, अनुनासिक, सवर्ण, संहिता, संयोग, आ पद संज्ञा बतावल गइल बाड़ी जे संस्कृत व्याकरण के बेसिक पारिभाषिक शब्दावली हईं स।

## इहो देखल जाय
* इत् संज्ञा
* माहेश्वर सूत्र
* संज्ञा (आम व्याकरण में पार्ट ऑफ़ स्पीच)

श्रेणी:संस्कृत व्याकरण
संज्ञा (बहुअर्थी)

**संज्ञा** शब्द संस्कृत के हवे जेकर आम अरथ "नाँव" होला। हालाँकि, एकर नीचे दिहल कई अउरी अरथ हो सके लें:

* संज्ञा - व्याकरण में एगो *[[पार्ट ऑफ़ स्पीच]]*
** संज्ञा के भेद - व्याकरण वाला संज्ञा के प्रकार (आ कटेगरी में बाँटे के सिस्टम)
** संज्ञा (संस्कृत व्याकरण) - संस्कृत व्याकरण में पारिभाषिक शब्दावली
* संज्ञा (बौद्ध धर्म) (Samjna) - बौद्ध धर्म में कांसेप्ट।
* संज्ञा (देवी) (Sanjna) - एगो वैदिक देवी - सरण्यू।
नाँव

**नाँव** (), जेकरा **नांव** हिज्जे लिख दिहल जाला, चाहे **नाम** (मुख्य रूप से हिंदी में), अइसन शब्द भा शब्दन के समूह होला जेकरा से कौनों ब्यक्ति, बस्तु, जगह भा अउरी कौनों किसिम के चीज भा बिचार के चिन्हित, बोलावल भा पहिचानल जाला।

## संदर्भ


श्रेणी:पहिचानक
श्रेणी:पार्ट ऑफ़ स्पीच
प्रीपोजीशन आ पोस्टपोजीशन

**प्रीपोजीशन** आ **पोस्टपोजीशन** () अइसन किसिम के शब्द होलें जे जगह भा समय के संबंध बतावे लें (भोजपुरी में - में, पर, भीतर, आगे, पाछे; अंग्रेजी में इन, इन्टू, अपॉन, बिफोर, आफ्टर वगैरह) चाहे अर्थ आधारित (सिमेंटिक) रोल वाला (ने, के, खातिर, ऑफ़, फ़ॉर वगैरह) होखे लें। परंपरागत व्याकरण में, अंग्रेजी में इनहन के *प्रीपोजीशन* कहल जाला, हालाँकि ई हमेशा पहिलहीं आवें अइसन ना बाटे; आ हिंदी व्याकरण में इनहन के *संबंधवाचक* भा *संबंधसूचक* कहल जाला, हालाँकि ई हमेशा संबंध बतावें अइसनो ना बा (जइसे, *ने* एक किसिम के पोस्टपोजीशन हवे जे कर्ता कारक के बिभक्ति के रूप में इस्तेमाल होला)। आजुकाल्ह के भाषा बिज्ञान में इनहन के *एडपोजीशन* (adpositions) कहल जाला।

श्रेणी:व्याकरण
श्रेणी:अंग्रेजी ग्रामर
फ्रेज

***फ्रेज*** (; *फ्रेज़* भा *फ्रेस़*) जेकरा **उदगार** (expression; *ऍक्सप्रेशन*) आ हिंदी में ***पदबंध*** कहल जाला एक ठो भा एक से बेसी शब्दन (टेक्नीकल रूप से पद सभ) के समूह होला जे कौनो व्याकरणिक इकाई के रूप में काम करे ला। उदाहरन खातिर "एगो बहुत खुबसूरत लइकी" एगो संज्ञा पदबंध (*नाउन फ्रेज*) हवे जेह में "खुबसूरत लइकी" विशेषण पदबंध (*एडजेक्टिव फ्रेज*) शामिल बाटे।

व्याकरणिक इकाई के रूप में ई जवना *[[पार्ट ऑफ़ स्पीच]]* (शब्दभेद) के काम करे लें उनहने के आधार से इनहन के नाँव रखल जाला; इनहन के प्रकार - संज्ञा पदबंध, सर्वनाम पदबंध, विशेषण पदबंध, क्रिया पदबंध आ क्रिया-विशेषण पदबंध बाड़ें।

पदबंध भा फ्रेज़, *[[क्लॉज़]]* (clause) से छोट इकाई होला; क्लॉज के हिंदी में *वाक्यांतर* भा *उपवाक्य* कहल जाला।

### छोट फुटनोट

### स्रोत ग्रंथ
* 

श्रेणी:व्याकरण
इस्टेट्स जनरल (फ्रांस)

फ्रांस में *आसियाँ रेजिम* के तहत **इस्टेट्स जनरल** (, ) चाहे **स्टेट्स-जनरल** (States-General) फ्रांसीसी बिसय (फ्रांसीसी लोगन के मंडली) सभ के अलग-अलग वर्ग (भा इस्टेट) सभ के बिधायी आ सलाह देवे वाली सभा रहल। ई आधुनिक संसद के लोकसभा भा आम सभा से मिलत जुलत असेंबली रहल जे जनता के बेसी ब्यापक रूप से प्रतिनिधित्व करे। एकरे तीनों बिसय भा इस्टेट (*क्लर्जी* - धार्मिक अगुआ, *नोबिलिटी* - ऊँच भा कुलीन वर्ग, आ *कॉमनर्स* - आम लोग) में से हर एक खातिर अलग-अलग सभा (असेंबली) रहे, जिनहन के राजा बोलावें (आहूत करें) आ समापन (अवसान) करें। एकरे लगे अपना हिसाब से कौनों सच्चा सत्ता ना रहल काहें से कि अंग्रेजी संसद के बिपरीत एकरा के शाही टैक्स भा कानून के मंजूरी देवे के जरूरत ना रहे। ई राजा के सलाहकार बॉडी के रूप में काम कइलस, मुख्य रूप से एकर काम बिबिध इस्टेट्स सभ के ओर से याचिका (पेटिशन) पेश कइल आ राजकोषीय नीति पर राजा के सलाह दिहल रहल।

1789 के इस्टेट्स जनरल के फ्रांसीसी आ यूरोप (आ बिस्व) के इतिहास में खास अस्थान हवे।

आधुनिक राजनीति में वामपंथी आ दक्खिनपंथी शब्दावली के उत्पत्ती एही सभा में बइठे वाला लोगन के सिस्टम के इतिहासिकता से आइल हवे।

श्रेणी:फ्रांस के इतिहास
श्रेणी:यूरोप के इतिहास
निबंध

**निबंध** () आमतौर प कौनों बिसय बिसेस पर लिखल छोटहन साइज के साहित्यिक रचना होला जे बिश्लेषण आ इंटरप्रेटेशन प्रस्तुत करे ला बाकी बिसय प सीमित नजरिया से, लेखक के निजी बिचार के नियर लिखल जाला; बहुधा इस्कूल में बिद्यार्थी लोगन द्वारा कोर्स के हिस्सा के रूप में लिखल जाला; रिसर्च पेपर भा थीसिस से कम औपचारिक आ कम बेवस्थित तरीका से लिखल होला।

आमतौर पर निबंध के इस्तेमाल साहित्यिक समालोचना, राजनीतिक घोषणापत्र, सीखल तर्क, दैनिक जीवन के अवलोकन, संस्मरण आ लेखक के निजी चिंतन के प्रगट करे के रूप में कइल जाला। लगभग सगरी आधुनिक निबंध गद्य में लिखल जालें, बाकी छंद में लिखल रचना सभ के भी निबंध के नाँव दिहल गइल बा (जइसे कि अलेक्जेंडर पोप के *एन एसे ऑन क्रिटिसिज्म* आ *एन एसे ऑन मैन*)। जबकि संक्षिप्तता आमतौर पर निबंध के परिभाषित करे ले, जॉन लॉक के *एन एसे कंसर्निंग ह्यूमन अंडरस्टैंडिंग* आ थॉमस माल्थस के *एन एसे ऑन द प्रिंसिपल ऑफ पॉपुलेशन* नियर बड़हन रचना सभ एकर प्रतिउदाहरण बाड़ीं स।

कुछ देस सभ में (जइसे कि अमेरिका आ कनाडा में) निबंध औपचारिक शिक्षा के प्रमुख हिस्सा बन चुकल बा। माध्यमिक दर्जा (इंटरमीडिएट) के छात्रन के लिखे के निपुणता में सुधार खातिर ढाँचा में बन्हल निबंध फार्मेट सिखावल जाला; एडमिशन निबंध के इस्तेमाल अक्सर विश्वविद्यालय सभ द्वारा अप्लिकेशन करे वाला लोगन के चुने में कइल जाला आ मानविकी आ सामाजिक बिज्ञान में निबंध के इस्तेमाल अक्सर अंतिम परीक्षा के दौरान छात्र लोग के परफार्मेंस के आकलन करे के तरीका के रूप में कइल जाला।

"निबंध" के कांसेप्ट खाली भर लिखला से ऊपर उठ के अउरियो मीडिया तक पहुँचावल गइल बा। फिलिम निबंध अइसन फिलिम होखे लीं जिनहन में अक्सर डॉक्यूमेंट्री फिलिम बनावे के शैली के सामिल कइल जाला आ कौनों बिसय भा बिचार के बिकास पर ढेर फोकस कइल जाला। फोटोग्राफिक निबंध में कौनों बिसय के फोटो के लिंक कइल शृंखला के साथ सामिल कइल जाला जेह में पाठ भा कैप्शन भी जुड़ल हो सके ला।

## इहो देखल जाय
* ललित निबंध

## संदर्भ

श्रेणी:साहित्य
श्रेणी:लिखाई

श्रेणी:इस्कूली टर्मावली
ललित निबंध

**ललित निबंध** साहित्यिक बिधा के रूप में, निबंध के एगो किसिम हवे, एह में बिचार आ तर्क के जगह प भाव-पक्ष प्रधान होला आ भाषा खासतौर से सहज, चलनसार शब्दावली वाली आ लालित्य वाली होखे ले; बहुधा लोक-शब्दावली के इस्तेमाल भी भरपूर होला। ई गद्य-गीत से` अलग होला, जे एक किसिम के कबिता लिखे के फारमेट हवे जहाँ कबिता पैराग्राफ के रूप में लिखाला। अंग्रेजी के ***लिरिक एसे*** (), कबिता, निबंध आ संस्मरण बिधा सभ के मिलजुल (हाइब्रिड) के रूप में परिभाषित कइल गइल बा। ई तुलना में एगो नया बिधा हवे।

हिंदी साहित्य में ललित निबंध के सभसे पहिले प्रतिष्ठा दियावे वाला लेखक हजारी प्रसाद द्विवेदी के मानल जाला जिनकर *अशोक के फूल*, *कुटज* आ *कल्पलता* नियन संग्रह एह बिधा के सुरुआती परसिद्ध रचना हईं। द्विवेदी के बाद कुबेर नाथ राय, विद्यानिवास मिश्र, अज्ञेय, कृष्ण बिहारी मिश्र नियन लोग एह बिधा में रचना करे खातिर बिसेस रूप से जानल जाला। भोजपुरी में विवेकी राय एह बिधा के अगुआ रचनाकार रहलें।

श्रेणी:निबंध
देवेंद्र सत्यार्थी

**देवेंद्र सत्यार्थी** (28 मई 1908 – 2003) एगो भारतीय लोककथाकार (फोकलोरिस्ट) आ हिंदी, उर्दू, आ पंजाबी भषवन के साहित्यकार रहलें। भदौर (बरनाला, पंजाब) में जनमल सत्यार्थी के इस्कूली पढ़ाई पूरा ना भइल आ 1927 से लोकगीत सभ के संग्रह करे के यात्रा शुरू कइलें जेकरा के ऊ अपना पहिला लोकगीत संकलन में 1935 में *गिद्धा के* नाँव से छपवलें, जेकरा के बहुत लोग एगो मौलिके रचना के रूप में माने ला।

सत्यार्थी उर्दू, हिंदी आ पंजाबी भाषा में उपन्यास, लघुकथा (कहानी), कविता, निबंध आ लोकगीत संकलन से बनल 50 से बेसी किताब छपवलें, बाकी बतावल जाला कि रवींद्रनाथ टैगोर के सलाह पर अंत में ऊ ज्यादातर पंजाबी भाषा में लिखलें। *मेरे साक्षात्कार*, *मिस फोकलोर*, *मीट माई पीपल - भारतीय लोक कविता*, पंजाबी लोक *-साहिता विका सैनिका*, *लंका देसा है कोलम्बू*, *ब्रह्मपुत्र*, आ *रथ के पहिये* इनके कुछ उल्लेखनीय रचना बाड़ी सऽ।

हिंदी साहित्य साधना सम्मान के विजेता सत्यार्थी के 1977 में भारत सरकार द्वारा पद्मश्री के चउथा सभसे ऊँच भारतीय नागरिक अवार्ड से सम्मानित कइल गइल 12 फरवरी 2003 के 94 बरिस के उमिर में बुढ़ापा के चलते इनके निधन हो गइल। लाहौर से छपे वाली एगो महीनावार पत्रिका *पंचम* अप्रैल 2003 में उनुका पर 300 पन्ना के बिसेस अंक जारी कइलस आ निर्मल अर्पण के लिखल एगो जीवनी *सत्यार्थी – एक दंत-कथा*  में उनुका जीवन के दस्तावेजीकरण भइल बा।

## संदर्भ

श्रेणी:1908 में जनम
श्रेणी:2003 में निधन
श्रेणी:भारतीय मरद निबंधकार
श्रेणी:पंजाबी लोग
श्रेणी:पद्मश्री सम्मानित
आर्टिकल (ग्रामर)

***आर्टिकल*** () एक किसिम के समर्पित शब्दभेद चाहे शब्द के प्रकार होला जेकर इस्तेमाल संज्ञा भा संज्ञा पदबंध (''नाउन फ्रेज'') सभ के संज्ञी (*रेफेरेंट*, संज्ञा द्वारा जेकर नाँव बतावल जा रहल होखे) के पहिचान के करावे खातिर संज्ञा भा संज्ञा पदबंध सभ के संघे कइल जाला। आर्टिकल *[[पार्ट ऑफ़ स्पीच]]* के हिस्सा होला।

अंग्रेजी में *[[दि|दि/द]]* (the) आ *ए(एन)* (a(n)) दुनों आर्टिकल हवें, जे संज्ञा के साथ मिल के संज्ञा पदबंध बनावे लें। आर्टिकल सभ से आमतौर पर संज्ञा पदबंध के व्याकरणिक निश्चितता के निर्दिष्ट कइल जाला, बाकी कई भाषा सभ में, ई लिंग, वचन आ कारक नियर अउरियो व्याकरणिक जानकारी ले के चले लें। आर्टिकल सभ एगो बड़हन कटेगरी के हिस्सा हवें जेकरा के *[[डेटरमाइनर]]* कहल जाला, इनहना में *डिमांस्ट्रेटिव*, *पसेसिव डिटरेंटर* आ *क्वांटाइफायर* भी सामिल कइल जालें। लिंग्विस्टिक इंटरलाइनियर ग्लॉसिंग में आर्टिकल के छोट रूप में  लिखल जाला।

## संदर्भ

## बाहरी कड़ी

* "The Definite Article, 'The': The Most Frequently Used Word in World's Englishes"
*

श्रेणी:व्याकरण
श्रेणी:अंग्रेजी ग्रामर
मॉर्फोलजी (भाषाविज्ञान)

भाषा विज्ञान में ***मॉर्फोलजी*** (; उच्चारण: ), देवनागरी में जेकरा बहुधा ***मॉर्फोलॉजी*** भी लिखल जाला, शब्दन के अध्ययन हवे, कइसे ऊ बने लें, आ ओही सेम भाषा में उनहन के अउरी दूसर शब्दन के संघे संबंध का होला। ई शब्द सभ के ढाँचा के बिशलेष्ण करे ला आ उनहन के हिस्सा सभ जइसे कि *स्टेम*, *रूट*, *[[प्रीफिक्स]]* आ *[[सफिक्स]]* सभ के भी बिश्लेषण करे ला। मार्फोलजी *[[पार्ट ऑफ़ स्पीच]]* पर भी धियान देला आ *इनोटेशन* आ *स्ट्रेस* पर भी, आ एहू बात पर भी कि प्रसंग बदलले से कइसे शब्द के उच्चारण आ अरथ बदल जाला।

हिंदी में एकरा के ***रूपविज्ञान*** भा ***पदविज्ञान*** कहल जाला।

## संदर्भ

श्रेणी:भाषा विज्ञान
श्रेणी:भाषावैज्ञानिक मॉर्फोलजी
एफ़िक्स

भाषा बिज्ञान में ***एफ़िक्स*** चाहे ***अफ़िक्स*** (; उच्चा. /ˈæf.ɪks/ भा /əˈfɪks/) अइसन *[[मॉर्फ़ीम]]* होला जे कौनों शब्द भा शब्द-मूल (*स्टेम*) में जुड़ के नया शब्द चाहे शब्द के नया रूप बनावे ला। परिभाषा अनुसार ई अलग करे जोग ना होलें; हालाँकि, कुछ *[[प्रीफ़िक्स]]* आया *[[सफ़िक्स]]* सभ के अलगो कइल जाल सके ला। संस्कृत व्याकरण के उपसर्ग आ प्रत्यय सभ अफ़िक्स हवें। भोजपुरी में संस्कृत के अलावा अउरियो देसी आ बिदेसी भाषा सभ से अइसन अफ़िक्स आइल बाड़ें।

शब्दमूल से पहिले जुड़े वाला प्रीफ़िक्स आ बाद में जुड़े वाला सफ़िक्स होला; हालाँकि, इनहन के अउरी कई किसिम बाड़ें जइसे कि *सर्कम्फिक्स* (circumfix), *डुप्लीफ़िक्स* (duplifix), *इन्फ़िक्स* (infix) वगैरह।

## बाहरी कड़ी

श्रेणी:भाषावैज्ञानिक मॉर्फोलजी
डेटरमाइनर

***डेटरमाइनर*** (), जेकरा ***डेटरमिनेटिव*** (determinative) (छोट रूप में ****), कौनों अइसन शब्द, फ्रेज, चाहे एफ़िक्स होला के कौनों संज्ञा भा संज्ञा पदबंध के साथे आवे ला आ आमतौर पर संज्ञी (जेकरा खातिर संज्ञा इशारा क रहल होखे) के कौनों संदर्भ-प्रसंग बिसेस में होखे के बतावे लें।

ई पार्ट ऑफ़ स्पीच के हिस्सा होलें।

श्रेणी:व्याकरण
श्रेणी:अंग्रेजी ग्रामर
स्पाइडर-मैन: बियांड द स्पाइडर वर्स

***स्पाइडर-मैन: बियांड द स्पाइडर वर्स*** () एगो आवे वाली अमेरिकन कंप्यूटर-एनिमेटेड सुपर हीरो फिलिम बा। ई *[[स्पाइडर-मैन: अक्रॉस द स्पाइडर वर्स]]* के सीक्वल होखी।

फिलिम मार्च 2024 में रिलीज खातिर शेड्यूल बा।

## संदर्भ

## बाहरी कड़ी
स्पाइडर-मैन (पवित्र प्रभाकर)

**स्पाइडर मैन** (**पवित्र प्रभाकर**) एगो सुपरहीरो बा जे मार्वल कॉमिक्स द्वारा प्रकाशित अमेरिकी कॉमिक बुक में आवे वाला बा, एह में गोथम एंटरटेनमेंट के सहकार बाटे। ऊ स्पाइडर मैन के दुसरहा वर्शन ह जे भारत के मुंबई में रहत देखावल गइल बा।

ई किरदार 2023 के एनिमेटेड फीचर फिलिम *[[स्पाइडर-मैन: अक्रॉस द स्पाइडर वर्स|स्पाइडर-मैन: एक्रोस द स्पाइडर-वर्स]]* में आपन सिनेमाई शुरुआत कइलस जेकर आवाज करण सोनी दिहलें, जेकरा के मिगेल ओ'हारा के स्पाइडर-सोसाइटी के सदस्य के रूप में देखावल गइल। स्पाइडरमैन इंडिया, फिलिम के 2024 के सीक्वल में फेरु से नजर आई।

## संदर्भ
अव्यय

संस्कृत व्याकरण में **अव्यय** अइसन शब्द होलें जे हमेशा एक समान रहे लें, जिनहन प लिंग, वचन भा बिभक्ति के परभाव ना पड़े ला। दुसरा तरीका से कहल जाय त एह शब्दन के रूप ना चले ला। ई अविकारी शब्द हवें।

हिंदी व्याकरण में अव्यय के आठ गो भेद बतावल गइल बाड़ें: क्रियाविशेषण अव्यय, प्रविशेषण अव्यय, कालवाचक अव्यय, स्थानवाचक अव्यय, दिशावाचक अव्यय, संबंधबोधक अव्यय, समुच्चयबोधक अव्यय, आ विस्मयादिबोधक अव्यय।

## नोट


## संदर्भ

श्रेणी:व्याकरण
श्रेणी:संस्कृत व्याकरण
श्रेणी:भोजपुरी व्याकरण
श्रेणी:हिंदुस्तानी व्याकरण
उपसर्ग

संस्कृत व्याकरण में **उपसर्ग** कुल बीस (चाहे बाइस) ठे प्रीपोजीशनल पार्टिकल हवें जे क्रिया चाहे क्रियार्थक संज्ञा (एक्शन नाउन) के *[[प्रीफ़िक्स]]* के रूप में पहिले जुड़ के नया शब्द बनावे लें। वैदिक संस्कृत में एह प्रीपोजीशन सभ के क्रिया शब्द से बिलग कइल जा सकत रहल; शास्त्रीय संस्कृत में इनहन के पहिले जोड़ के लिखल अनिवार्य होला।

## लिस्ट
महर्षि पाणिनि के *[[अष्टाध्यायी]]* (1.4.58-59) में बीस गो अइसन उपसर्ग (प्रीफ़िक्स) चिन्हित कइल गइल बाड़ें आ इनहन के *गणपाठ* में गिनावल गइल बाटे:

# *प्र* — "आगे"
# *परा *— "से परे, दूर"
# *अप *— "दूर"
# *सम्* / *सम *— "संघे, साथे"
# *अनु*
# *अव*
# *निस्* / *निर्*
# *दुस्* / *दुर्*
# *वि*
# *आङ्* (आ-)
# *नि*
# *अधि*
# *अपि*
# *अति*
# *सु*
# *उद्*
# *अभि*
# *परि*
# *प्रति*
# *उप*

मूल रूप *निः* आ *दुः* के संधि के नियम अनुसार जुड़ाव में दू गो रूप भेद हो जालें जवना से ई *निस्*/*निर्* आ *दुस्*/*दुर्* बन जालें जेकरा चलते इनहन के गिनती 20 से 22 हो जाला।

इनहना के एगो श्लोक के रूप में ब्यक्त कइल जाला:

## फुटनोट

## स्रोत ग्रंथ
* Monier-Williams, M., *A Sanskrit English Dictionary*, (reprint) New Delhi, Motilal Banarsidass 2005 
* Katre, Sumitra M., * of Pānini*, New Delhi, Motilal Banarsidass 1989

श्रेणी:संस्कृत व्याकरण
अब्जद

**अबजद** भा **अब्जद** (; , *ऍबजॅद*) लिखाई के अइसन सिस्टम होलें जिनहन में खाली व्यंजन सभ लिखल जालें आ पढ़े वाला स्वर ध्वनि के अंजाद खुद लगावे ला। ई अउरी दूसर वर्णमाला सभ से उल्टा इस्थिती बाटे काहें कि बाकी वर्णमाला सभ व्यंजन आ स्वर दुनों खातिर *ग्राफीम* उपलब्ध करावे लीं। ई शब्द 1990 में पीटर टी. डेनियल्स द्वारा पेश कइल गइल। एही कांसेप्ट खातिर अंग्रेजी में अउरियो शब्द सभ बाड़ें: *पार्शियल फोनेमिक*, *सेगमेंटली लीनियर डिफेक्टिव फोनोग्राफिक स्क्रिप्ट*, आ *कान्सोनेंटल* वगैरह।

अशुद्ध अबजद भी होखे लीं जिनहन में कुछ हद ले स्वर सभ के चीन्हा चाहे वैकल्पिक डायक्रिटिक होखे लन, या सीमित संख्या में अलग-अलग स्वर ग्लिफ होखे लें, या फिर दुनों होखे लें। अबजद नाँव अरबी वर्णमाला के पहिला (अपना मूल क्रम में) चार गो अक्षर सभ पर आधारित हवे।

## अशुद्ध अब्जद

अशुद्ध अबजद (impure abjad) सभ में कुछ स्वर, वैकल्पिक स्वर डायाक्रिटिक (मात्रा नियर) भा दुनों खातिर अच्छर होखे लें। शुद्ध अबजद ओह वर्णमाला सभ के कहल जाला जिनहन में स्वर के चीन्हा के एकदम्मे से अभाव होखे। हालाँकि, ज्यादातर आधुनिक अबजद, जइसे कि अरबी, हिब्रू, अरामी, आ पहलवी, "अशुद्ध" अबजाद हवें – मने कि इनहन में कुछ स्वर ध्वनि सभ खातिर चीन्हा होखे लें, हालाँकि, बतावल नॉन-डायाक्रिटिक (मात्रा) सभ के अलावा कुछ अच्छरो होखे लें, बहुधा दीर्घ स्वर सभ खातिर। "शुद्ध" अबजद के उदाहरण (शाइद) प्राचीन फोनेशियन के बहुत सुरुआती रूप सभ से रहल, हालाँकि, कौनों पुराने समय (कम से कम 9वीं सदी ईसा पूर्व ले) एहू में आ अधिकतर समकालीन सेमिटिक अबजद सभ में कुछ चीन्हा सभ के इस्तेमाल होखे शुरू भ गइल रहे। ई स्वर चीन्हा के रूप में सेकेंडरी कामकाज, जेकरा के मीटरी लेक्शनिस कहल जाला, खातिर रहलें। ई प्रथा पहिले कंचित-कला आ बहुत सीमित दायरा में रहल बाकी बाद के समय में ई तेजी से बढ़ि के आम चलन के चीज बन गइल आ अउरी बिकसितो भ गइल।

## इहो देखल जाय
* आबुगीडा

## फुटनोट

## स्रोत ग्रंथ

* 
* 

श्रेणी:वर्णमाला
श्रेणी:लिखाई के प्रकार
अनुसूचित जाति अउरी अनुसूचित जनजाति

भारत में, **अनुसूचित जाति** (एससी) आ **अनुसूचित जनजाति** (एसटी) आधिकारिक तौर पर लोगन के समूहन के चिन्हित करे खातिर नाँव दिहल गइल बाड़ें आ ई समूह भारत के सभसे वंचित सामाजिक-आर्थिक समूह सभ में गिनल जालें। भारत के संविधान में एह शब्दन के मान्यता दिहल गइल बा आ अइसन बंचित समूह सभ के कौनों एक भा दुसरा श्रेणी में दर्जा दिहल गइल बा। भारतीय उपमहादीप में ब्रिटिश शासन के बहुत सारा समय ले एह लोगन के 'डिप्रेस्ड क्लास' के नाँव से जानल जाय।
thumb|Percent of scheduled tribes in India by tehsils by census 2011

## संदर्भ

श्रेणी:भारतीय जाति ब्यवस्था


श्रेणी:दलित
श्रेणी:आदिवासी
आदिवासी

**आदिवासी** भारतीय उपमहादीप में कुछ बिबिध बिसमरुपी जनसमूह सभ के कहल जाला। ई शब्द संस्कृत के हवे जे 1930 के दशक में राजनीतिक कार्यकर्ता लोग द्वारा एह समूह सभ के लोगन के मूल-निवासी होखला के दावा करे आ भारत के मूल-निवासी पहिचान देवे खातिर गढ़ल गइल। ई शब्द कई ठे जातीय (एथनिक) अल्पसंख्यक लोग खातिर भी प्रयोग होला, जइसे कि बांग्लादेश के चकमा, नेपाल के भूमिपुत्र खस, आ श्रीलंका के वेद्दा। भारत के संविधान में आदिवासी शब्द के प्रयोग कतहीं ना कइल गइल बा, एकरे बजाय अनुसूचित जनजाति आ जनजाति के जिकिर कइल गइल बा। भारत सरकार जनजाति (ट्राइब) के मूल-निवासी (इंडीजीनस) के रूप में आधिकारिक तौर प मान्यता ना देवे ले। ई देस संयुक्त राष्ट्र के मूल निवासी आ आदिवासी लोग पर अंतर्राष्ट्रीय श्रम संगठन (ILO) के कन्वेंशन 107 (1957) के अनुमोदन कइलस आ ILO कन्वेंशन 169 पर हस्ताक्षर करे से इनकार क दिहलस। एह में से ज्यादातर समूह सभ के भारत में संवैधानिक प्रावधान सभ के तहत अनुसूचित जनजाति श्रेणी में सामिल कइल जाला।

## संदर्भ


श्रेणी:भारत के नृजातीय समूह
श्रेणी:अनुसूचित जनजाति
जनजाति

**जनजाति** भा **ट्राइब** () मनुष्य के सामाजिक समूह सभ के कुछ श्रेणी (कटेगरी) खातिर बिबिध संदर्भ सभ में इस्तेमाल होखे वाला शब्द (टर्म) हवे। आमतौर पर ब्यापक रूप से अंग्रेजी में जनरल तौर प आ मानवशास्त्र (एंथ्रोपोलॉजी) में ट्राइब शब्द के टेक्निकल इस्तेमाल होखे ला। एकर सटीक परिभाषा बहुत बिबादित बा जेकर कुछ कारन नातेदारी आ सामाजिक ढाँचा के सैद्धांतिक समझ बाटे जबकि कुछ दशा में बहुते बिबिधता वाला मानव समाज सभ के खातिर एकरे इस्तेमाल से जुडल बा। मानवशास्त्री लोग एकरा के नातेदारी (किनशिप) समूह से अलग क के देखे ला, बंस (क्लान) से बड़हन समूह के रूप में देखे ला, आ चीफ़डम आ नेशन (राष्ट्र) भा राज्य (स्टेट) से छोट इकाई के रूप में देखे ला। ई सगरी टर्म सभ बिबादित हवें।

कुछ दसा में जनजातीय लोगन के कानूनी पहिचान सुनिश्चित होला आ कुछ हद तक ले राजनीतिक खुदशासिता मिलल हो सके ला। हालाँकि, सरकारी भा कानूनी चिन्हित करे के तरीका मानवशास्त्रीय परिभाषा सभ के साथे बिसंगती वाला भी हो सके ला।

भारत में सामाजिक-राजनीतिक रूप से जनजाति सभ के आदिवासी कहि के बोलावल जाला आ एह शब्द द्वारा मूल-निवासी (इंडीजीनस) होखे के दावा कइल जाला जबकि भारत के संबिधान में आदिवासी शब्द के जिकिर ना बाटे बलुक जनजाति के जिकिर बा आ अइसन लोगन के अनुसूचित जनजाति के रूप में दर्जा दे के चिन्हित कइल गइल बाटे।
अमेरिका में 'नेटिव अमेरिकन ट्राइब' सब के कानूनी रूप से 'डोमेस्टिक डिपेंडेंट नेशन' के स्टेटस बाटे आ संघीय (फेडरल) सरकार के साथे सरकार-से-सरकार के लेवल वाला संबंध अस्थापित बाटे।


श्रेणी:मानव शास्त्र
पकवान (इस्टाइल)

एगो इस्टाइल भा खास किसिम के रूप में, **पकवान**, **व्यंजन**, **पकवान-शैली**, भा **पाकशैली** (), खाना बनावे के अइसन इस्टाइल होला जेह में बिसेस सामग्री, बिधी, टेकनीक आ पकवान (डिश) सभ के बिसेसता होला आ आमतौर पर ई कौनों बिसेस संस्कृति भा भौगोलिक इलाका से जुड़ल होला। क्षेत्रीय भोजन बनावे के टेकनीक, रीति-रिवाज, आ सामग्री सभ के मिल के कौनों इलाका खातिर बिसेस पकवान-शैली सभ के सक्षम बनावे ला।

श्रेणी:पकवान
श्रेणी:खाना
खएका

**खएका** चाहे **खयका** (; हिंदी: भोजन) खाना खाए के समय आधारित चीज हवे। आमतौर पर मुख्य खाना के भोजपुरी में खयका कहल जाला; एकरे अलावा चाय, नाश्ता, लंच, ब्रंच नियर समय आधारित खएका हो सके लें।

श्रेणी:खाना
श्रेणी:खानपान
कार्लोस अल्काराज

**कार्लोस अल्कारा गार्फ़ीया** (; जनम 5 मई 2003) जिनके **कार्लोस अल्काराज** के नाँव से परसिद्धि बा, स्पेन के प्रोफेशनल टेनिस खेलाड़ी बाड़ें। फिलहाल , एसोसिएशन ऑफ टेनिस प्रोफेशनल्स (एटीपी) के ओर से उनुका के सिंगल में बिस्व नंबर 1 के अस्थान मिलल बा। अल्काराज एटीपी टूर स्तर के दस गो सिंगल खिताब जीत चुकल बाड़न जवना में 2022 के यूएस ओपन आ चार गो मास्टर्स 1000 खिताब शामिल बाड़ें। यूएस ओपन जीत के साथ अल्काराज 19 साल, 4 महीना, आ 6 दिन के उमिर में सिंगल रैंकिंग में टॉप करे वाला सभसे कम उमिर के मरद खेलाड़ी बन गइलें आ ओपन एरा में मर्दाना रैंकिंग में टॉप करे वाला पहिला किशोर (टीनएजर) बन गइलें।

## संदर्भ

श्रेणी:2003 में जनम
श्रेणी:जियत लोग
श्रेणी:स्पेनी खेलाड़ी
श्रेणी:टेनिस खेलाड़ी
आना दे आर्मास

**आना सेलिजा दे आर्मास कासो** (; जनम 30 अप्रैल 1988) जे परसिद्ध नाँव **आना दे आर्मास** () से जानल जाली, एगो क्यूबाई आ स्पेनिश ऐक्ट्रेस बाड़ी। इनके कैरियर के सुरुआत क्यूबा में रोमांटिक ड्रामा *उना रोसा दे फ्रांसिया* (2006) में मुख्य भूमिका से भइल। 18 बरिस के उमिर में ऊ स्पेन के मैड्रिड चल गइली आ 2007 से 2010 ले छह सीजन ले पॉपुलर ड्रामा *एल इंटरनाडो* में एक्टिंग कइली।

लॉस एंजिल्स में जाए के बाद, मनोवैज्ञानिक थ्रिलर *नॉक नॉक* (2015) आ कॉमेडी-क्राइम फिलिम *वार डॉग्स* (2016) में दे आर्मास के अंग्रेजी भाषी भूमिका रहल। ऊ साइंस फिक्शन फिलिम *ब्लेड रनर 2049* (2017) में होलोग्राफिक एआई प्रोजेक्शन जोई के भूमिका से पहिचान  हासिल कइली। रहस्य फिलिम *नाइव्स आउट* (2019) में नर्स मार्टा काब्रेरा के रोल खातिर इनके बेस्ट ऐक्ट्रेस खातिर गोल्डन ग्लोब अवार्ड खातिर नामांकित कइल गइल। एकरे बाद ऊ *जेम्स बांड* फिलिम *नो टाइम टू डाई* (2021) में बॉन्ड गर्ल पालोमा आ बायोपिक *ब्लॉन्ड* (2022) में नोर्मा जीन के किरदार निभवली। बाद वाला खातिर, दे आर्मास के बेस्ट ऐक्ट्रेस खातिर अकादमी पुरस्कार खातिर नामांकन मिलल, ई अइसन उपलब्धी हासिल करे वाली ऊ पहिली क्यूबाई औरत बनली।

## निजी जिनगी
दे आर्मास आ स्पेनिश अभिनेता मार्क क्लोटेट के 2010 के बीच में रिलेशनशिप शुरू भइल आ जुलाई 2011 में इनहन लोगन के बियाह कोस्टा ब्रावा में भइल। 2013 के सुरुआत में इनहन लोग के तलाक हो गइल इनके कुछ समय खातिर अमेरिकी टैलेंट एजेंट फ्रैंकलिन लैट से सगाई भइल आ ई लोग 2015 के सुरुआत से 2016 के अंत ले रिलेशनशिप में रहल 2019 के अंत में *डीप वाटर* के सेट पर मिलला के बाद दे आर्मास अमेरिकी अभिनेता बेन अफ्लेक के मार्च 2020 से जनवरी 2021 ले डेट कइली।

दे आर्मास के क्यूबा आ स्पेन के दोहरी नागरिकता बा। 26 बरिस के उमिर में ऊ लॉस एंजिल्स चल गइली, आ 2023 ले के जानकारी बा कि वरमोंट में रहे लीं 15 अप्रैल 2023 के *सॅटर्डे नाईट लाइव के* होस्टिंग करत घरी ऊ बतवली कि तीन हफ्ता में उनुका अमेरिकी नागरिकता मिल जाई।

## फिल्मोग्राफी

### फिलिम

### टेलीविजन

### म्यूजिक वीडियो

## संदर्भ

## बाहरी कड़ी

* 
* 
* 
* 

श्रेणी:जियत लोग
श्रेणी:1988 में जनम
श्रेणी:एक्टर आ ऐक्ट्रेस
श्रेणी:क्यूबा के लोग
श्रेणी:अमेरिकी फिलिम ऐक्ट्रेस
व्यंजन (वर्ण)

परंपरागत व्याकरण में **व्यंजन** (; *कान्सोनैन्ट*) अइसन वर्ण सभ के रूप में परिभाषित कइल जाला जिनहन के उच्चारण बिना स्वर वर्ण के मदद के ना हो सके। आधुनिक भाषाबिज्ञान में एकरा अइसन ध्वनी (आवाज; *स्पीच साउंड*) के इकाई के रूप परिभाषित कइल जाला जेकरा उच्चारण खातिर वोकल ट्रैक्ट के पूरा तरीका से चाहे एकर कुछ हिस्सा के बंद करे के पड़े; जबकि स्वर सभ के उच्चारण में वोकल ट्रैक्ट खुलल रहे ला। उदाहरन खातिर प, फ, ब, भ, म के बोले खातिर ओठ सटावे के परे ला; त, थ, वगैरह के बोले में जीभ दांत प टिकावे के पड़े ला।

श्रेणी:व्याकरण
श्रेणी:वर्णमाला
श्रेणी:भाषा विज्ञान
श्रेणी:व्यंजन वर्ण
आरण्य देवी मंदिर, आरा

**आरण्य देवी मंदिर** भारत के बिहार राज्य के आरा जिला में स्थित हिन्दू मंदिर बा। भोजपुर जिला के मुख्यालय आरा के नाम एही मंदिर के देवी के नाम पर रखल गइल बा। इहाँ स्थापित देवी के शहर के अधिष्ठात्री मानल जाला आ इहाँ के लोग के आराध्य देवी हई।

सत्ययुग से कलियुग तक मान्यता प्राप्त ई मंदिर देवी भागवत पुराण के अनुसार 108 शक्तिपीठ के साथे सिद्धीपीठ भी बा। मंदिर के भवन बहुत पुरान नइखे बाकिर प्राचीन काल से पूजा के वर्णन बा। संवत 2005 में स्थापित एह मंदिर के बारे में कई गो किंवदंती प्रचलित बा। एकर संबंध महाभारत काल से बा। एकरा के भगवान राम के जनकपुर यात्रा के संदर्भ से भी जुड़ल बा।

वर्तमान में मंदिर भवन के जर्जर हालत के चलते पुरनका के गिरा के एगो नया बहुमंजिला भवन के निर्माण हो रहल बा।

## इतिहास और स्थापना

संवत 2005 में स्थापित अरण्य देवी के मंदिर शहर के शीश महल चौक के उत्तर-पूरुब छोर पर स्थित बा। एह देवी के शहर के अध्यक्ष देवता मानल जाला। कहल जाला कि भगवान राम, लक्ष्मण आ महर्षि विश्वामित्र जब धनुष यज्ञ खातिर बक्सर से जनकपुर जात रहले त इहाँ गंगा में नहा के देवी आदिशक्ति के पूजा करत रहले। महर्षि विश्वामित्र भगवान राम आ लक्ष्मण के अरण्य देवी के महिमा के बारे में बतवले रहले। ओकरा बाद उ सोनभद्र नदी पार क गईले।

कहानी इहो बा कि प्राचीन काल में ओह जगह पर खाली आदिशक्ति के मूर्ति रहे। एह मंदिर के चारो ओर जंगल रहे। वनवास के दौरान पांडव लोग अरराह में रहे। पाण्डव लोग आदिशक्ति के पूजा करत रहे। देवी एगो सपना में सबसे बड़ पांडव धर्मराज युधिष्ठिर के संकेत दिहली कि उ अरण्य देवी के मूर्ति स्थापित करस। तब धर्मराज युधिष्ठिर इहाँ माँ आरण्य देवी के प्रतिमा स्थापित कइले। राजा मयूर्ध्वज द्वापर युग में एह जगह पर राज करत रहले। उनके शासन काल में भगवान श्रीकृष्ण पांडु के पुत्र अर्जुन के साथ इहाँ अइले। श्रीकृष्ण राजा के दान के परीक्षण करत राजा से अपना शेर के भोजन खातिर अपना बेटा के दाहिना अंग के मांस मंगले। राजा-रानी जब आरा (लकड़ी फाड़े के औजार) से अपना बेटा के मांस खातिर फाड़े लगले त देवी प्रकट होके ओ लोग के दर्शन देली।

जहाँ एह मंदिर में स्थापित बड़हन मूर्ति के सरस्वती के रूप मानल जाला, छोटकी मूर्ति के महालक्ष्मी के रूप मानल जाला। एह मंदिर में साल 1953 में श्री राम, लक्ष्मण, सीता, भारत, शत्रुघन आ हनुमान जी के अलावा अन्य देवता लोग के मूर्ति के स्थापना भइल।

## संदर्भ

## बाहरी कड़ियां

*बिहार पर्यटन आरण्य देवी मंदिर 

*आरण्य देवी मंदिर आधिकारिक जालस्थल
पृथिवी के संबिधान

**पृथिवी संविधान** दुनिया के सर्वोच्च कानून हवे जे संविधान सभा द्वारा 27 जून 1977 के पारित भइल। एह दिन (27 जून) के विश्व के संविधान दिवस घोषित कइल गइल बा।

## संदर्भ

श्रेणी:संबिधान
श्रेणी:कानून
निधिवन, वृंदावन

**निधिवन**' "तुलसी वन" भारत के उत्तर प्रदेश के मथुरा जिला में स्थित वृन्दावन के पवित्र स्थल बाटे। एके हिंदू देवता राधा आ कृष्ण आऊर उनकर सखी गोपी लोग के लीला खातिर समर्पित एगो प्रमुख स्थल मानल जाला। भक्त लोग के बीच ई आम मान्यता बा कि राधा-कृष्ण के रसलीला आज भी निधिवन में रात के समय में होला। एही से रात में केहू के निधिवन परिसर के भीतर रहे के मनाही बा।

एह आँगन में तुलसी के पौधा अक्सर ऊँचाई में छोट होलें आ जोड़ी में पावल जालें। तुलसी पौधा के अलावा एह परिसर में "रंग महल" नाम के मंदिर भी बा, जहाँ मानल जाला कि राधा आ कृष्ण रासलीला के बाद रात बितावेलें। परिसर के भीतर एगो अउरी मंदिर भी बा जेकरा के "बंसीचोर राधा मंदिर" कहल जाला, जहाँ राधा कृष्ण के बांसुरी चोरा लेले रहे। एकरे अलावा  एगो तीर्थस्थल भी बा जे स्वामी हरिदास के समर्पित बाटे जे अपने भक्ति से "बांके बिहारी" के मूर्ति बनवले रहने। एम्मा "रसलीला स्थली" (जहाँ रासलीला के प्रस्तुति होला) आ "ललिता कुंड" भी परिसर में मौजूद बा। मानल जाला कि जब गोपी लोग रासलीला के बीच में पानी मंगले त कुंड के निर्माण खुद कृष्ण कइले रहले।

## संदर्भ

श्रेणी:हिंदू मंदिर
कला (फिलिम)

**कला** () 2022 में रिलीज भईल, हिंदी भाषा में बनल, एगो भारतीय फिलिम बा जेकर डाइरेक्टर अन्विता दत्त हईं। ए फिलिम क लेखक अन्विता दत्त हईं आ प्रोड्यूसर कर्णेश शर्मा बाने। फिलिम में कला के रूप में मुख्य रोल तृप्ति डिमरी कइले बाड़ी। इनके अलावा फिलिम में मुख्य भूमिका में स्वास्तिका मुखर्जी आउर बाबिल खान बाटे।

फिलिम के 1 दिसंबर 2022 के नेटफ्लिक्स पर रिलीज कयल गयल रहे।

## कहानी
कला फिलिम 1940 के दशक में कोलकाता के पृष्ठभूमि पर बनल बा। फिलिम क कहानी एगो आकांक्षी गायिका आ उनकर सख्त महतारी के बीच के तनावपूर्ण रिश्ता के अगल-बगल घूमत रहेला। फिलिम कला मंजुश्री के साथ शुरू होला जेके उनके गायकी खातिर अवार्ड मिलैला। पत्रकार लोग इंटरव्यू लेत समय कला से उनके भाई के बारे में पूछै न त कला परेशान होके कहैली कि उनकर कउनो भाई ना हव। फिलिम क कहानी पीछे जाके देखावेला कि कला क महतारी जुड़वा बच्चा के जन्म देवै वाला रहनी। जनम के समय कला क भाई मर जाला आऊर उनकर महतारी कला के ही दोषी मानैली।

## कलाकार
* तृप्ति डिमरी कला मंजुश्री के रोल में 
* स्वास्तिका मुखर्जी उर्मिला मंजुश्री के रोल में
* बाबिल खान जगन बटवाल के रोल में
* अमित सियाल सुमंत कुमार के रोल में
* समीर कोचर चंदन लाल सान्याल के रोल में
* गिरिजा ओक सुधा के रोल में
* स्वानन्द किरकिरे मंसूर खान साहब के रोल में
* वरुण ग्रोवर मजरूह के रोल में
* अभिषेक बनर्जी डॉ. बनर्जी के रूप में
* अनुष्का शर्मा अभिनेत्री देविका के रूप में (कैमियो)

## संदर्भ

## बाहरी कड़ी
* 

श्रेणी:भारतीय फिलिम
सूर्य (ज्योतिष)

**सूर्य** ज्योतिष में सभसे प्रमुख ग्रह हवे। भारतीय ज्योतिष में ए ग्रह के सबसे अधिका महत्व दिहल गइल बा। ई सिंह राशि के स्वामी होला आ क्रूर ग्रह आ पाप ग्रह मानल गइल बा।

श्रेणी:ज्योतिष
अस एवेंचुरास डि गुई ई एस्टोपा

***अस एवेंचुरास डि गुई ई एस्टोपा*** () एगो ब्राज़ीली टेलीविजन सीरीज बा जे मारियाना काल्टाबियानो द्वारा बनावल गइल बा। ब्राज़ील में एकर प्रसारण 2009 में कार्टून नेटवर्क पर शुरू भइल जबकि लैटिन अमेरिका में ई 2 दिसंबर 2013 से टूनकास्ट आ बूमरेंग पर देखावल जाए शुरू भइल।

दुसरा सीजन 2010 के रिलीज भइल रहल। तिसरा सीजन 13 नवंबर 2011 के रिलीज भइल रहल। चउथा सीजन 7 सितंबर 2015 के रिलीज भइल रहल। पांचवा सीजन अप्रैल 2021 के रिलीज भइल रहल।

## किरदार

* **गुई "इगुइनहो"** (मारियाना काल्टाबियानो के आवाज) एगो वेस्ट हाईलैंड व्हाइट टेरियर आ सीरीज के मुख्य किरदार।
* **एस्टोपा** (एडुआर्डो जार्डिम के आवाज) एगो बड़का नीला कुक्कुर आ गुई का दोस्त।
* **क्रोकेटे स्पैनियल** (मारियाना काल्टाबियानो के आवाज) एगो भूअर इंग्लिश कॉकर स्पैनियल आ गुई की प्रेमिका।
* **पिटिबुरो** (एडुआर्डो जार्डिम के आवाज) एगो बेज पिट बुल।
* **डोना इगुइल्डा** (मारियाना काल्टाबियानो के आवाज) एगो वेस्ट हाईलैंड व्हाइट टेरियर आ गुई की महतारी।
* **फिफिवेलिन्हा** (मारियाना काल्टाबियानो के आवाज) एगो लइकी।
* **रिबाल्डो "रिबा"** (आर्ली कार्डोसो के आवाज) एगो मूस।
* **रोकेटे स्पैनियल** (मारियाना काल्टाबियानो के आवाज) एगो फ्रेंच बेज स्पैनियल।
* **प्रोफेसरा जाराराका** (रिकार्डो ऐदर के आवाज) एगो साँप।
* **पिटिबेला** एगो बेज पिट बुल आ पिटिबुरो की प्रेमिका।
* **पिटबलिन्हा** एगो बेज पिट बुल आ पिटिबुरो का छोट भाई।
* **जैमिन्हो** (एडुआर्डो जार्डिम के आवाज) एगो सूअर।
* **नेर्डसन** (एडुआर्डो जार्डिम के आवाज) एगो लइका।
* **इरमाओजाओ** एगो बड़का बेज कुक्कुर।
* **जस्टिन बिबेलो** (एडुआर्डो जार्डिम के आवाज) एगो पीयर चिरई आ जस्टिन बीबर के पैरोडी।
* **लिविया** (मारियाना काल्टाबियानो के आवाज) एगो बेज कुक्कुर।
* **बर्डी** एगो लाल चिरई।
* **बीसा** (मारियाना काल्टाबियानो के आवाज) एगो बेज कुक्कुर।
* **डोना ग्राल्हा** (एडुआर्डो जार्डिम के आवाज) एगो एजुर जे।
* **मॉनिटोर** (एडुआर्डो जार्डिम के आवाज) एगो भूअर कुक्कुर।
* **सेउ पोलवो** (एडुआर्डो जार्डिम के आवाज) एगो लाल ऑक्टोपस।

## संदर्भ

## बाहरी कड़ी

*  
* 
* 
* 
* 

श्रेणी:एनीमेटेड कॉमेडी टीवी सीरीज
श्रेणी:एनिमेटेड टीवी सिरीज
लक्ष्मी (फिलिम)

***लक्ष्मी*** 2020 के भारतीय हिंदी भाषा के हॉरर कॉमेडी फिलिम हवे जेकर लेखन आ निर्देशन राघव लॉरेंस कइले बाड़ें। ई हिंदी फिलिम इंडस्ट्री में इनके निर्देशन के सुरुआत हवे जे तमिल फिलिम कंचना (2011) के रीमेक हवे। एम्मे अक्षय कुमार आ किआरा आडवाणी, आयशा रजा मिश्रा, राजेश शर्मा, अश्विनी कलसेकर आउर शरद केलकर के महत्वपूर्ण भूमिका बा। फिलिम क कहानी एगो अइसन आदमी के बा जेकरा पर एकठे किन्नर के भूत सवार बा। एह फिलिम के घोषणा जनवरी 2019 में भइल जबकि मुख्य फोटोग्राफी अप्रैल 2019 में शुरू भइल आ मार्च 2020 में खतम भइल।

पहिले *लक्ष्मी* 22 मई 2020 के थियेटर में रिलीज होखे के रहे, लेकिन कोविड-19 महामारी के चलते रिलीज ना भइल। बाद में एकरा के 9 नवंबर 2020 के पूरा भारत में डिज्नी+ हॉटस्टार के माध्यम से डिजिटल रूप से रिलीज कयल गइल।

## संदर्भ

श्रेणी:भारतीय फिलिम
आलोक धन्वा

**आलोक धन्वा** (जनम 2 जुलाई 1948) हिंदी भाषा के एगो कवी बाने। धन्वा के अबतक ले एकही काव्य-संग्रह छप के आइल बाटे - *दुनिया रोज़ बनती है* (1998), बाकी ऊ बिबिध माध्यम सभ पर छपल अपना कबिता सभ के चलते हिंदी भाषा के प्रमुख कबी लोगन में गिनल जालें।

धन्वा के पहिली कबिता *जनता का आदमी* (1972) में 'वाम पत्रिका' में छपल रहे। ओही साल उनुकर दूसर कबिता *गोली दाग़ो पोस्टर*, 'फ़िलहाल' पत्रिका में छपल। उनुकर ई कबिता बामपंथी आंदोलन में महत्व के अस्थान रखे ले।

आलोक धन्वा हिंदी कबितई के प्रगतिशील आंदोलन आ नई कबिता आंदोलन के कबी के रूप में जानल जालें ।

## जिनगी
आलोक धन्वा के जनम भारतीय राज्य बिहार के मुँगेर में 2 जुलाई 1948 के भइल।

## रचना
* *दुनिया रोज़ बनती है* (1998), राजकमल प्रकाशन, नई दिल्ली

## पुरस्कार आ सम्मान
* नागार्जुन सम्मान
* फ़िराक गोरखपुरी सम्मान
* गिरिजा कुमार माथुर सम्मान
* भवानी प्रसाद मिश्र स्मृति सम्मान

## संदर्भ

## बाहरी कड़ी
* लेखक परिचय: आलोक धन्वा , राजकमल प्रकाशन के वेबसाइट प।
* दुनिया रोज़ बनती है (कुछ बीछल कबिता), हिंदी समय के वेबसाइट प।

श्रेणी:हिंदी-भाषा के कवि
श्रेणी:बिहार के लेखक
श्रेणी:जियत लोग
चेल्सी मैनिंग

**चेल्सी एलिजाबेथ मैनिंग** (जनम: ब्रैडली एडवर्ड मैनिंग, 17 दिसंबर 1987) एगो अमेरिकी कार्यकर्ता आ ह्विस्लब्लोअर बाड़ी। ऊ अमेरिका के सेना के सैनिक रहल बाड़ी जिनके जुलाई 2013 में कोर्ट मार्शल द्वारा जासूसी कानून आ अउरी अपराध सभ के उल्लंघन के दोषी ठहरावल गइल रहे, काहें से की ऊ विकिलीक्स के लगभग 750,000 गोपनीय, चाहे अगोपनीय बाकी संवेदनशील, सैन्य आ कूटनीतिक दस्तावेज सभ के खुलासा कइले रहली। साल 2010 से ले के 2017 ले जेल में बंद रहली जब राष्ट्रपति बराक ओबामा इनके सजा में कमी कइलें। एगो ट्रांस औरत, मैनिंग 2013 में बतवली कि ऊ अपना के बचपने से ही औरत लिंग वाली ब्यक्ति के रूप में पहिचानें आ चाहत रहली कि इनके चेल्सी मैनिंग के नाँव से जानल जाय।

## संदर्भ

श्रेणी:1987 में जनम
श्रेणी:जियत लोग
श्रेणी:अमेरिका के लोग
मणिपुर हिंसा, 2023

**मणिपुर हिंसा** के सुरुआत 3 मई 2023 के भइल जब भारतीय राज्य मणिपुर के इंफाल घाटी में रहे वाला बहुसंख्यक मैतेई समुदाय के लोग आसपास के पहाड़ी इलाकन के जनजातीय लोग, जिनहन में कुकी और जो लोग सामिल बा, के बीचा में जातीय हिंसा भड़क गइल।  के रपट के मोताबिक अबतक ले 100 से बेसी लोग के जान जा चुकल बा, आ 300 से बेसी लोग घाही हो चुकल बाटे।

## संदर्भ

श्रेणी:मणिपुर
श्रेणी:भारत में हिंसा
मैतेई समुदाय

**मैतेई समुदाय** भा **मैतेई लोग**, (, ; ; मेऽतेऽ) जिनहन लोग के **मणिपुरी** भी कहल जाला, पूर्वोत्तर भारत के मणिपुर राज्य के एगो एथनिक समुदाय हवे। ई लोग मैतेई भाषा (जेकरा ऑफिशियल रूप से मणिपुरी कहल जाला) बोले ला, जे भारत के 22 गो ऑफिशियल भाषा सभ में से एक हवे आ ईहे मणिपुर राज्य के एकलौती ऑफिशियल भाषवो ह। मैतेई समुदाय के लोग मुख्य रूप से वर्तमान मणिपुर राज्य के इंफाल घाटी इलाका में बसल बाटे हालांकि, मजिगर आबादी आसाम, त्रिपुरा, नागालैंड, मेघालय आ मिजोरम नियर अउरियो भारतीय राज्यन में बस चुकल बाटे। मैतेई लोगन के कुछ आबादी पड़ोसी देस म्यांमार आ बांग्लादेशो में बाटे। मैतेई समुदाय के लोग मणिपुर के कुल आबादी के करीबन 53% बा।

मैतेई समुदाय के लोग सरकार से अपना के अनुसूचित जनजाति घोषित करे के माँग क रहल बाटे। एह क्रम में मार्च 2023 में मणिपुर हाईकोर्ट के एगो फैसला आइल जेह में सरकार से एह लोगन के जनजाति के दर्जा देवे के माँग स्वीकार करे के बारे में कहल गइल रहल। हालाँकि, मणिपुर के अउरी दूसर जनजाति वाला लोग एह बिचार के बिरोध करे ला। एही सभ के चलते मणिपुर में मैतेई समुदाय आ कुकी जनजाति के लोगन के बीचा में हिंसा के सुरुआत भ गइल जे लगातार जारी बाटे। एही दौरान एगो खबर के मोताबिक मणिपुर हाईकोर्ट अपना फैसला पर पुनर्बिचार करे के याचिका स्वीकार क लिहले बाटे।

## इहो देखल जाय
* मैतेई भाषा
* मणिपुर हिंसा, 2023

## संदर्भ

श्रेणी:भारत के नृजातीय समूह
श्रेणी:पूर्बोत्तर भारत
श्रेणी:मणिपुर
विंध्याचल मंदिर

**विंध्याचल मंदिर**, **विंध्यवासिनी मंदिर** भा माता **विंध्यवासिनी धाम**, भारतीय राज्य उत्तर प्रदेश के मिर्जापुर जिला के विंध्याचल में एगो हिंदू मंदिर बाटे। ई हिंदू देवी विंध्यवासिनी के समर्पित मंदिर हवे जे विष्णु के माया रूप मानल जाली।

श्रेणी:हिंदू मंदिर
इंफाल घाटी

**इंफाल घाटी** भा **मणिपुर घाटी** भारत के मणिपुर राज्य में मोटामोटी अंडाकार आकृति के घाटी हवे जे आसपास के पड़ोसी पहाड़ी इलाका सभ से निकले आ एकरे माध्यम से बहे वाली कई गो छोट नदी सभ के बनावल घाटी हवे। इम्फाल घाटी में पानी कई गो नदी सभ से ले आवल जाला जे घाटी के रास्ता से बहे लीं, जइसे कि इंफाल नदी, इरिल नदी, थौबल नदी, खुगा नदी आ सेकमाई नदी।

एकर जलनिकास छिंदवीन नदी में होला।

## संदर्भ

## बाहरी कड़ी
* इंफाल के भूगोल , imphalonline.in पर

श्रेणी:मणिपुर
श्रेणी:इंफाल
काँवर यात्रा

thumb|झारखंड में यात्रा के दौरान काँवर ढोवत लोग
**काँवर यात्रा** भा **कांवड़ यात्रा** एगो हिंदू तीर्थ यात्रा हवे जेह में सावन के महीना में गंगाजल भर के ओकरा के काँवर पर ढोवल जाला आ पैदल यात्रा क के लोकल शिव मंदिर भा कौनों बिसेस शिव मंदिर में शंकर जी पर चढ़ावल जाला। अइसन यात्रा करे वाला लोगन के "काँवरिया" चाहे "भोले" कहल जाला। बिहार में ई देवघर के बाबा धाम (वैद्यनाथ ज्योतिर्लिंग) के प्रमुख यात्रा हवे। यात्री लोग "बोल बम" के नारा लगावे ला।

हालाँकि, अइसन यात्रा के पुरान समय से होखे के उल्लेख मिले लें, 1980 के दशक के बाद से एकर पापुलरिटी बढ़ल आ कुछ इलाकन में एह में भारी बढ़ती देखे में आइल बाटे। खास क के उत्तराखंड के हरिद्वार से होखे वाली कांवड़ यात्रा के भारी पापुलरिटी भ गइल बाटे। एकरा बढ़ती में सांस्कृतिक-राजनीतिक ताकत सभ के हाथ भी मानल गइल बाटे।

## परिचय
काँवर यात्रा के सुरुआत कब भइल एकरा बारे में कौनों इतिहासी जानकारी ना मिले ला, पूरा चीज कथा-कहानी प आधारित बा आ कुछ जगह ई बतावल जाला कि सभसे पहिले परशुराम जी काँवर यात्रा के सुरुआत कइले रहलन।

## संदर्भ

श्रेणी:हिंदू तिहुआर
श्रेणी:हिंदू चलन
श्रेणी:सावन महीना के तिहुआर
श्रेणी:बिहार के संस्कृति
श्रेणी:उत्तर प्रदेश के संस्कृति
श्रेणी:उत्तराखंड के संस्कृति
पर्यावरण संरक्षण अधिनियम, 1986

**पर्यावरण संरक्षण अधिनियम, 1986** भारत के संसद के बनावल एगो अधिनियम (एक्ट) ह। ई मई 1986 में बनल आ 19 नवंबर 1986 से लागू भइल। एह में 26 गो धारा आ 4 गो अध्याय बाने। एह कानून के व्यापक रूप से भोपाल गैस कांड के प्रतिक्रिया के रूप में बनावल मानल जाला। भारत सरकार के ओर से इ कानून भारत के संविधान के अनुच्छेद 253 के तहत पारित कइल गइल, जवना में संघ सरकार के देश के हस्ताक्षरित अंतर्राष्ट्रीय समझौता के प्रभावी बनावे खाती कानून बनावे के अधिकार दिहल गइल बा। एह कानून के मकसद मानव पर्यावरण पर संयुक्त राष्ट्र सम्मेलन के फैसला के लागू कइल बा। ई मानव पर्यावरण के सुरक्षा आ सुधार आ मनुष्य, अन्य जीव, पौधा आ संपत्ति खातिर खतरा के रोकथाम से संबंधित बाड़ी स। ई अधिनियम एगो "छतरी" कानून हवे जे भारत में पर्यावरण नियमन शासन खातिर एगो ढाँचा उपलब्ध करवले बा जेह में सगरी प्रमुख औद्योगिक आ बुनियादी ढांचागत गतिविधि सभ के सामिल कइल गइल बा आ तटीय इलाका आ पर्यावरण संवेदनशील इलाका सभ में बिसेस गतिविधि सभ पर रोक आ नियमन कइल गइल बा। एह कानून में पर्यावरण से जुड़ल अन्य कानून सभ के तहत स्थापित बिबिध केंद्रीय आ राज्य प्राधिकरण सभ के गतिविधि सभ के समन्वय के भी प्रावधान बा, जइसे कि जल अधिनियम आ वायु अधिनियम नियन कानूनी प्राबिधान सभ एह में सामिल बाड़ें।

## इहो देखल जाय
* पर्यावरण कानून
* पर्यावरण संरक्षण

श्रेणी:पर्यावरण कानून
श्रेणी:पर्यावरण संरक्षण
श्रेणी:पर्यावरण सुरक्षा
ग्रीन टी

**ग्रीन टी** (; हरियर चाय) एक किसिम के पेय हवे जे अइसन चायपत्ती से बनावल जाला जे ओह तरीका से ना सुखावल आ ऑक्सीडेशन करावल होखे लीं जइसे कि ऊलांग चाय भा करिया चाय (ब्लैक टी) के पत्ती तइयार कइल गइल होखे लीं। एकर उत्पत्ती चीन देस में भइल आ अब ई पूरा दुनियाँ में एगो पॉपुलर पेय बन चुकल बाटे।

श्रेणी:पेय
बिहार के लोगन के लिस्ट

ई भारतीय राज्य बिहार के उल्लेख-जोग लोगन के लिस्ट ह।

## धर्म से जुड़ल लोग
[220px|thumb|alt=पेंटिंग में एगो ब्यक्ति के सोझा पाँच लोग बइठल देखावल गइल बा|[गौतम बुद्ध, आपन पहिला उपदेश देत]]
* गुरु गोबिंद सिंह
* गौतम बुद्ध
* महावीर
* सीता

## प्राचीन इतिहास
* अशोक

## राजनीतिक नेता
* राजेंद्र प्रसाद

## इहो देखल जाय
* बिहारी लोग


लोग
बाबा अजगैबीनाथ धाम

**अजबैगीनाथ मंदिर** या **अजगैवीनाथ धाम** भारत के बिहार के भागलपुर जिला के सुल्तानगंज में स्थित हिन्दू लोग के एगो परसिद्ध मंदिर बा। हिन्दू लोग खातिर ई एगो महत्वपूर्ण तीर्थ स्थल हवे आ एकर धार्मिक महत्व बहुत बा। ई पवित्र गंगा नदी के किनारे बसल बा।

## धार्मिक महत्व के बा
**अजगैबीनाथ मंदिर** के **मनकमना मंदिर** के नाम से भी जानल जाला। भक्त लोग के कहनाम बा कि ए जगह प कईल इच्छा पूरा हो जाला। एह संबंध में एह मंदिर के महंत प्रेमानंद जी के अनुसार ***"एह जगह के अइसन मान्यता बा कि एह जगह के आधिकारिक पूजा सबसे पहिले होला। एकरा बाद ही देवघर के महादेव के पूजा होला।"***

## देवता आ मान्यता के बारे में बतावल गइल बा
**अजगैबीनाथ मंदिर** में पूजल जाए वाला मुख्य देवता भगवान शिव हवें जिनके अजगैबीनाथ के नाँव से भी जानल जाला। हिन्दू पौराणिक कथा सभ के अनुसार ई मानल जाला कि भगवान शिव अमरनाथ गुफा के यात्रा के दौरान कुछ समय ले इहाँ निवास कइले रहलें। मंदिर के ऐतिहासिक आ धार्मिक महत्व साल भर में खासतौर पर भगवान शिव के समर्पित विशेष अवसर आ परब के दौरान बहुत संख्या में भक्त लोग के आकर्षित करे ला।

## श्रावणी मेला अउर काँवर यात्रा
हर साल लाखों तीर्थयात्री एह तीर्थ में आवेले। ई श्रावण (हिन्दू कैलेंडर के एक महीना) के मेला खातिर परसिद्ध बा, जुलाई से अगस्त के बीच। भारत के विभिन्न भाग से लगभग 8 से 1 करोड़ श्रद्धालु लोग एह जगह पर आवेला आ अजगैबीनाथ मंदिर के किनारे सुल्तानगंज से एकट्ठा कइल देवता के गंडक के पवित्र जल (**उत्तरवाहिनी गंगा**) चढ़ावेला आ '''अजगैबीनाथ (भगवान शिव)''' के प्रार्थना करेला जवन लगभग... देवघर आ बैद्यनाथ से 108 किलोमीटर दूर बा। पानी भी कानवरिया लोग ले आवेला, जे कवड़ी में पानी के ढो के चलेला, आ पूरा दूरी, नंगे पांव चलेला। पूरा रास्ता पानी लेके चलत बड़हन भीड़ मिली। केसर से रंगल कपड़ा में लोग के अटूट लाइन महीना भर पूरा 108 किलोमीटर में फइलल बा। तीर्थयात्री लोग के डाक बम कहल जाला आ भागलपुर जिला में स्थित अजगैबीनाथ , सुल्तानगुंज से **वैद्यनाथ** के यात्रा में एक बेर भी ना रुकेले . बाद में मंदिर के तीर्थयात्री लोग **बासुकीनाथ मंदिर** के दौरा करेला।  

## गैलरी में बा
center|thumb|276x276px| अजगैबीनाथ मंदिर के दिन-दृश्य

## इहो देखल जाव

* बाबा धाम
* माँ जलेश्वरी मंदिर

## संदर्भ दिहल गइल बा

श्रेणी:बिहार के पर्यटक आकर्षण
श्रेणी:शिव मंदिर
श्रेणी:बिहार के हिंदू मंदिर
श्रेणी:हिंदू मंदिर
श्रेणी:जवन निर्देशांक विकिडेटा पर मौजूद बाटे
श्रेणी:भागलपुर जिला में हिंदू मंदिर
इंडिया (गठबंधन)

***इंडियन नेशनल डेवलपमेंटल इंक्लूसिव अलायंस*** (, संछेप में **इंडिया** (INDIA भा I.N.D.I.A) एगो बड़हन भारतीय राजनीतिक गठबंधन बा जेकर अगुआई भारतीय राष्ट्रीय कांग्रेस क रहल बा आ एम्मे 26 ठे भारतीय राजनीतिक दल सामिल बाड़ें। एकर मकसद 2024 के भारतीय आम चुनावन में भारतीय जनता पार्टी (भाजपा) के अगुआई वाला सत्ताधारी गठबंधन नेशनल डेमोक्रेटिक अलायंस (एनडीए) के हरावल आ प्रधानमंत्री नरेंद्र मोदी के सत्ता से बाहर कइल रहल।

2024 के जनरल इलेक्शन में ई गठबंधन कुल 243 सीट प जीत दर्ज कइलस आ कई राज्य सभ में ई भाजपा के अगुआई वाला एनडीए गठबंधन से बेहतर प्रदर्शन कइलस। एकरा चलते रास्ट्रीय स्तर प भाजपा के अकेल बहुमत खतम भ गइल आ एनडीए के गठबंधन आधारित सरकार बनल।

## इतिहास
भारतीय बिपक्षी पार्टी सभ के पहिली बइठक पटना में 23 जून 2023 के नीतीश कुमार के अध्यक्षता में पटना में भइल जवना में एगो नया गठबंधन बनावे पर सहमती बनल आ दुसरी बइठक बंगलौर में सोनिया गांधी के अध्यक्षता में भइल जेह में ई नया नाँव एकमत हो के अंकार कइल गइल।

## बिबाद
एह गठबंधन के गठन के बादे एकरा नाँव के ले के बिपक्षी पार्टी सभ द्वारा भारी बिबाद कइल गइल। एकरा नाँव के कानूनी बैधता आ संबिधान के उलंघन के मुद्दा प बिबाद भइल।

## सदस्य पार्टी सभ
इंडिया गठबंधन में मय भारत से बिबिध किसिम के पार्टी शामिल बाड़ी स। एह गठबंधन में कुल 26 पार्टी बाड़ीं जिनहन के लिस्ट नीचे दिहल बा: 

## इहो देखल जाय
* एनडीए (NDA) - भाजपा के अगुआई वाला गठबंधन

## संदर्भ

श्रेणी:भारतीय राजनीति
श्रेणी:भारत के राजनीतिक दल
नेशनल डेमोक्रेटिक अलायंस

***नेशनल डेमोक्रेटिक अलायंस*** (हिंदी में: **राष्ट्रीय जनतांत्रिक गठबंधन** भा **राष्ट्रीय लोकतांत्रिक गठबंधन**), संछेप में **एनडीए** (NDA), भारत में एगो राजनीतिक गठबंधन बा जेकर अगुआई भारतीय जनता पार्टी (भाजपा) क रहल बा। ई गठबंधन वर्तमान समय में देस के राष्ट्रीय स्तर प प्रधानमंत्री नरेंद्र मोदी के अगुआई में सत्ता में बा आ एकर समन्वयक अमित शाह बाड़ें। एकरे अलावा कई भारतीय राज्यन में एह गठबंधन क सरकार बाड़ी स।

## इतिहास
एनडीए के गठन मई 1998 में आम चुनाव लड़े खातिर गठबंधन के रूप में भइल। एनडीए के मुख्य मकसद भारतीय राष्ट्रीय कांग्रेस-विरोधी गठबंधन बनावल रहे। एकर अगुआई भाजपा करत रहे, आ एकरा में समता पार्टी आ एआईएडीएमके समेत कई ठे क्षेत्रीय पार्टिन के संगे-संगे शिवसेनो भी शामिल रहे, बाकी शिवसेना 2019 में ए गठबंधन से अलग होके कांग्रेस आ राकांपा के संगे महा विकास अगाडी में शामिल हो गइल। समता पार्टी 2003 में जनता दल (संयुक्त) के गठन के बाद गठबंधन से अलग हो गइल। शिवसेना एकलौता सदस्य पार्टी रहल जे भाजपा के हिंदुत्ववादी बिचारधारा के साझीदार रहल। चुनाव के बाद तेलुगु देशम पार्टी के बाहरी समर्थन से बहुत मामूली अंतर से बहुमत जुटावे में केहू तरे कामयाब भइल, जवना से अटल बिहारी वाजपेयी के प्रधानमंत्री के रूप में वापस लवटे के मोका मिलल।

## इहो देखल जाय
* इंडिया (गठबंधन)

श्रेणी:भारतीय राजनीति
श्रेणी:भारत के राजनीतिक दल
2024 के भारतीय आम चुनाव

**भारतीय आम चुनाव** मई 2024 में 18वीं लोकसभा के सदस्य चुने के होवे वाला बा। वर्तमान प्रधानमंत्री भारतीय जनता पार्टी के नरेंद्र मोदी बाड़े।
यूनाइटेड प्रोग्रेसिव अलायंस

***यूनाइटेड प्रोग्रेसिव अलायंस*** (यूपीए) भारतीय राष्ट्रीय कांग्रेस के अगुआई में एगो राजनीतिक गठबंधन बा।

श्रेणी:भारत के राजनीतिक दल